VALTIPA-YHTEISTYÖRYHMÄ			PÖYTÄKIRJA

Kokous:	23.1.2002 klo 13.00-14.30

Paikka:	VM, Mariankatu 9, 6. krs kh Pörssi

Läsnä:	Ritva Järvinen, TM, puheenjohtaja
Aki Hietanen, OM 
Manu Herna, SM				
Hannele Anttila, MMM
Paula Mikkonen, LVM
Anja Vilo, UM
Johanna Hartman, STM
Ulla Virtasalo, YM
Virpi Johansson, Eduskunnan kirjasto
Leena Airola, Kansallisarkisto
Pekka Kuittinen,VNK
Pentti Vesanen, VNK
Anne Kauhanen-Simanainen, konsultti
Tarja Kaira-Hiekkavuo, OPM, sihteeri

1	Kokouksen avaus

Puheenjohtaja avasi kokouksen.

	Sovittiin, että Tarja Kaira-Hiekkavuo toimii kokouksen sihteerinä.

2	Edellisen kokouksen pöytäkirja
Hyväksyttiin edellisen kokouksen (12.12.2001) pöytäkirja.
3	Valtipan strategia ja toimintasuunnitelma vuodelle 2002
Anne Kauhanen-Simanainen esitteli luonnoksen Valtipan strategiaksi 2002. Käsittelyn pohjana käytettiin troikan kommentit sisältävää luonnosta (8.1.2002). 
Strategia koostuu neljästä luvusta: mitä Valtipa-verkosto on, selostus strategiaseminaarista, Valtipan visio ja varsinainen strategialuku. Lisäksi liitteenä tausta-aineistoa strategiaseminaarista.
Strategia koostuu viidestä kehittämisalueesta, joista jokaiseen sisältyy ehdotuksia toimenpiteiksi. Troikka on ehdottanut termin toimenpide käyttöä termin hanke sijasta.
Keskusteltiin yksityiskohtaisesti strategian kehittämisalueista, niiden sisällöstä, järjestyksestä ja kehittämistoimenpiteistä. Päädyttiin ehdottamaan kehittämisalueiden 2) Verkosto ja 5) Yhteistyö yhdistämistä sekä järjestykseksi seuraavaa: 3) Integroituminen, 4) Tiedon jakaminen, 2) Verkosto ja 5) Yhteistyö sekä 1) Osaaminen.
Ministeriöiden tietopalveluilla on mahdollisuus lähettää kommentteja Anne Kauhanen-Simanaiselle tammikuun loppuun asti. Kokouksessa nyt käydyn keskustelun ja muiden kommenttien pohjalta Anne Kauhanen-Simanainen laatii uuden strategiaversion, jota käsitellään seuraavassa Valtipan kokouksessa.

4	Verkostoryhmien terveiset

Laaturyhmä on pyytänyt toimittamaan vuoden 2001 tilastot Irja Peltoselle tammikuun loppuun mennessä. Samoin Irja Peltoselle toimitetaan tieto halukkuudesta osallistua parhaiden käytäntöjen levittämiseen tutustumiskäyntien avulla.

Tietoympäristöryhmä järjestää valtioneuvoston tietomessut  9. ja 10.4.

Kirjastoryhmä järjesti Hämeen ammattikorkeakoulun verkkokirjaston esittelyn 17.1.
Kirjastoryhmän toiminta sulautunee jatkossa tietoympäristötyöryhmän toimintaan.
5	Valtipan toimintakertomus
	Verkostoryhmiltä on pyydetty toimintakertomukset tammikuun loppuun mennessä.
	Valtipan koordinaattorin sijainen laatii Valtipan kuluneen vuoden toimintakertomuksen pöytäkirjojen perusteella.
6 	Ilmoitusasiat
	
•	Maija Jussilainen on sairaslomalla 30.6.2002 asti. Sijaisjärjestelyt ovat vielä kesken.

•	Uudistetun säädöstietopankin julkistus 12.2.2002 klo 12.30 Säätytalolla.

•	OM:n asiankäsittelyjärjestelmä Oskari otettiin käyttöön 1.1.2002, parhaillaan menossa koulutusvaihe.

•	OM:n hanke viranomaiselle osoitetun sähköpostin käsittelystä jatkuu edelleen.

•	EUTORIn aikataulu: 1.4. otetaan käyttöön EURODOC-rekisteröinti ja saapumisrekisteriosuus tietopalveluissa, asiakirjojen laadinta alkaa 1.5. UM, EUS ja EUE, 15.5. STM, 1.7.-30.9. muut ministeriöt. Ministeriöille on lähetetty pyyntö nimittää tammikuun loppuun mennessä EUTORIn tietopalveluyhdyshenkilö ja tekninen yhdyshenkilö. Myös EU-koordinaattorit toimivat pääkäyttäjäorganisaatiossa.

•	Eduskunnan sisäisessä tietopalvelussa on aloittanut 1.1. 2002 Johanna  Sarhimaa.

•	Helsingin Sanomien arkiston koekäyttö tietopalveluissa alkaa viikolla 5 ja kestää 15.3. asti. 

7 	Kokouksen päättäminen

	Puheenjohtaja päätti kokouksen klo 14.30.

	Tarja Kaira-Hiekkavuo, OPM
	Sihteeri